Martini (cocktail)

Martini er en cocktail av gin og italiensk, hvit vermut.

Dry martini er en amerikansk cocktail av gin og tørr, hvit vermut. Dry Martini lages vanligvis med seks deler gin og én del vermut ifølge International Bartenders Associations nettsted. Dry Martini står på listen over IBA Official Cocktails i kategorien de uforglemmelige (eng. The Unforgettables).IBA Official Cocktails.   (besøkt 3. juni 2013) Det finnes flere varianter, blant dem Montgomery, skapt av Ernest Hemingway på Harry's Bar i Venezia rundt 1950.

 Varianter 

 Montgomery 
Montgomery er en variant av Dry Martini som ble skapt på Harry's Bar i Venezia av forfatteren Ernest Hemingway på 1940-tallet og gitt navn etter feltmarskalk Montgomery.En ærlig drink. Nettstedet apretitif.no, 3. februar 2004  (besøkt 3. juni 2013) Den er en svært tørr martini med femten eller ti deler gin til én del vermut.

Feltmarkskalk Montgomery skal ha hatt som prinsipp om fortrinnsvis å møte fienden i slag med styrkeforhold femten til én. Dette var det blandingsforholdet mellom gin og vermut Hemingway foretrakk, og som opptrer i boka Across the river and into the trees (norsk 1951: Over floden og inn i skogene), der oberst Richard Cantwell bestiller en Montgomery Martini.7 Things You Didn’t Know About Ernest Hemingway's Drinking Habits. Nettstedet foodrepublic.com, 30. oktober 2012 (besøkt 3. juni 2013) Men oppskriften på Montgomery som brukes på Harry's Bar er ti til én. Vermuten mildner einersmaken av gin, sier innehaveren i det meste av etterkrigstiden, Arrigo Cipriani til Wine Enthusiast.What'll It Be, Mr. Hemingway? Nettstedet til Wine Enthusiast, 28. mai 2013 (besøkt 3. juni 2013)

På nettstedet til The Museum of the American Cocktail kalles den Montgomery Martini og lages med 2 ounces Plymouth Gin, 1 teskje Noilly Prat tørr vermut og 1 frossen spansk cocktail-løk (eng. frozen Spanish cocktail onion).To Have and Have Another – The Hemingway Bartender’s Companion. Nettstedet til The Museum of the American Cocktail, 16. februar 2011 (besøkt 3. juni 2013) Nettstedet webtender oppgir at den også kalles Et besøk hos generalen (eng. A visit with the General).Montgomery. Nettstedet wiki.webtender.com (besøkt 3. juni 2013)

 Mock Martini 
Det finnes også en alkoholfri variant, Mock Martini.

 Referanser 

 Eksterne lenker 



Kategori:Cocktailer med gin